b'\n_START_ARTICLE_\nMladostna proza (Cankar)\n_START_SECTION_\nOb smrtni postelji\n_START_PARAGRAPH_\n\xc5\xa0tudent Fran Zadnik je pri\xc5\xa1el na obisk k Bo\xc5\xbei\xc4\x8devim, saj je bil zaljubljen v Pavlo, ne\xc4\x8dakinjo gospe Bo\xc5\xbei\xc4\x8d. Pred \xc5\xa1tirimi leti se je vpisal na pravno fakulteto na Dunaju. Slikal je portrete in pisal feljtone, da je lahko pre\xc5\xbeivel, s\xc4\x8dasoma je vse manj \xc4\x8dasa namenil za \xc5\xa1tudij. Njegova mati je bolna le\xc5\xbeala v postelji. Skrbelo jo je za sinov \xc5\xa1tudij, on pa jo je miril z la\xc5\xbemi, da je vse v redu. Nekega ve\xc4\x8dera je od\xc5\xa1el v Maslenovo gostilno, kjer je prisedel k dav\xc4\x8dnemu praktikantu Golobu in u\xc4\x8ditelju Slivarju, saj je \xc4\x8dutil potrebo, da govori o malenkostnih stvareh, \xc4\x8dim bolj oddaljenih od njegovega stanja, in da poslu\xc5\xa1a stare anekdote. U\xc4\x8ditelj mu je rekel, da je shuj\xc5\xa1al in da nesre\xc4\x8dna ljubezen ubija. S sladkim nasmehom mu je povedal, da so vsi mislili, da se \xc5\xbeeni, a se je vse razblinilo, saj so bili Bo\xc5\xbei\xc4\x8devi nezadovoljni z njim. Zadnik je opazil osladni smehljaj na Slivarjevem obrazu, ko je govoril z njim o Pavli. Sli\xc5\xa1al je, da se Slivar zanima zanjo, a on je to zanikal, \xc4\x8de\xc5\xa1 da je zanj to preneumno, prepateti\xc4\x8dno. Slivar je Zadniku pripovedoval \xc5\xa1e o tem, kak\xc5\xa1nega \xc4\x8dloveka ljubijo ljudje, kot sta gospa Bo\xc5\xbei\xc4\x8d in Pavla. Zadnik je Slivarju o\xc4\x8dital, da jih je on pou\xc4\x8dil o njem in da \xc4\x8dlovek izkoristi vsako prilo\xc5\xbenost za lastno korist. Slivar je sebi v bran povedal, da temu ni tako, in ga spomnil, kako je govoril, ko se je nekega ve\xc4\x8dera prepiral v gostilni. Zadnik je od\xc5\xa1el, dav\xc4\x8dni praktikant pa je Slivarju povedal, da ga je dobro umil. Slivar se je smejal z neprijetnim nasmehom in nezadovoljno gledal predse ter mol\xc4\x8dal. Pridru\xc5\xbeil se je uradnikom za sosednjo mizo pri razpravljanju o visoki politiki. Zadnikova mati je umrla, Fran pa je od\xc5\xa1el na Dunaj, da bi dokon\xc4\x8dal \xc5\xa1tudij. \xc4\x8cez dve leti je nastopil slu\xc5\xbebo na sodi\xc5\xa1\xc4\x8du, nanj so gledali s ponosom. Pavli je pisal ljubezenska pisma in ona mu je odgovarjala nanje.\n_START_SECTION_\nVir\n_START_PARAGRAPH_\nIvan Cankar. Ob smrtni postelji. Spisal Ivan Gradar. Dom in svet 11/24. 741\xe2\x80\x93752. dLib V: Ivan Cankar. Zbrano delo. \xc5\xa0esta knjiga. Mladostna proza. Ljubljana: DZS, 1967.'